Lav et referat af nedenstående tekst:

Tekst:
Den seneste uges tid har budt på lange perioder med relativt vindstille vejr. Men det er snart slut. I løbet af søndagsdøgnet skifter vejret nemlig karakter. Dagen starter ganske vist med rolige vindforhold flere steder, men som dagen skrider frem, tiltager vinden. Årsagen er et lavtryk over den nordlige del af Skandinavien, der sender en frontzone ind over landet. Herefter er der udsigt til, at januar slutter af med kraftig blæst og vindstød op til stormstyrke. Så blæsende bliver det – risiko for stormstød Vinden tiltager for alvor i forbindelse med et regnvejr, der passerer Danmark natten til mandag. Selve mandagen ser ud til at starte med en del regn- eller sludbyger, men i løbet af dagen bliver der efterhånden plads til en del sol. Det bliver dog svært at nyde mandagens solskin, da det vil blæse med en hård vind til kuling fra nordvestlig retning. Og særligt vindstødene forventes at blive meget kraftige, da de kan nå stormstyrke langs den jyske og sjællandske vestkyst. Den kraftige vind fortsætter Efter en meget blæsende mandag lægger vinden sig en smule tirsdag. Den kraftige vind kan skabe problemer i form af restriktioner på diverse broer samt flyvende, løse genstande såsom havemøbler, grene og tagsten. Dog kan især tirsdag aften blive med kraftig blæst med risiko for stormstød langs Vestkysten. Ellers er det særligt onsdag, der igen er udsigt til et kraftigt blæsevejr. Et nyt lavtryk triller ned forbi landet med regn og blæst. I skrivende stund er det især over den sydvestlige del af landet, at vinden tager fat med vindstød op til stormstød. Onsdagens blæsevejr afhænger dog meget af, hvilken bane lavtrykket vælger at tage. Så der er stadig stor usikkerhed forbundet med vinden onsdag. Efter nogle blæsende dage er der udsigt til, at sidste halvdel af næste uge bliver med mere roligt vejr over Danmark.

Referat:
Særligt mandag til onsdag ser meget blæsende ud med vindstød op til stormstyrke.